બજારના જાણકારોના જણાવ્યા પ્રમાણે કંપનીઓએ ગેરરીતિ આચરીને કાયદાની છટકબારીનો ઉપયોગ કરીને મોટી રકમના કાળાં નાણાંને ધોળા કરવાની રીતરસમ અપનાવતી હતી. સેબી પણ આવી કંપનીઓ સામે લાલ આંખ કરીને સખત બની છે. તાજેતરમાં જ સેબીએ આવી ૩૩૧ સંભવિત શેલ કંપનીઓ અંગે એક્સચેન્જને જરૂરી નિર્દેશો આપ્યા હતા. એટલું જ નહીં સરકારે પણ કાળાં નાણાં પર અંકુશ મૂકવા માટે ૧.૭૫ લાખથી વધુ કંપનીઓનું રજિસ્ટ્રેશન પણ રદ કરી દીધું હતું.